**Урок беларускай мовы. 4 клас**

**Тэма : “Род назоўнікаў. Паўтарэнне.”**

**Мэты:**

**адукацыйныя:**

-замацаванне ведаў вучняў аб назоўніку;

-фарміраванне ўмення вызначаць род назоўнікаў;

**развіваючыя:**

-развіццё маўлення вучняў;

-развіццё граматычнай і сінтаксічнай будовы сказаў;

-развіццё ўменняў працаваць у пары і ў групе;

**выхаваўчыя :**

-засваенне разумення каштоўнасці сям’і як найвялікшага скарба чалавека.

**Абсталяванне:** карткі з заданнямі, кантрольныя карткі, кветка з пялёсткамі, маска “Назоўнік”, ключы-разгадкі, малюнкі сонейка і хмарак, камп’ютар.

**1.Арганізацыйны момант. Эмацыянальны настрой**.

Пачынаць любую справу патрэбна з добрага настрою. Створым добры, дружалюбны настрой. Усміхніцеся адзін аднаму,нашым гасцям.Сядайце.

-Рукі? (на месцы)

-Ногі? (на месцы)

-Локці? (з краю)

-Спіна? (прамая)

Веды? (з сабою)

Калі веды з сабою, можна пачынаць урок.

Калі ў небе сонца свеціць

Або калі і дождж ідзе.

Давайце будзем , дзеці

Ісці да новых ведаў кожны дзень.

**2.Чыстапісанне, арфаграфічная размінка**.

-Паспрабуйце, калі ласка, адгадаць загадку і даведацца,аб чым мы будзем сёння гаварыць на працягу ўрока.

Я- Мацвей, сястрычка Ніка,

Мама,тата і бабуля,

Дзед Архіп, сабачка Піка

Кошка Мурка-вось і ўся

Наша дружная…(сям’я)

Мы будзем гаварыць аб сям’і як адным з найвялікшых скарбаў чалавека.Сёння ўсе заданні на ўроку беларускай мовы будуць прысвечаны тэме “Сям’я”.

Падрыхтаваны вучань чытае верш.

Усё пачынаецца з сям’і…

Крык любага дзіцяці ў калысцы.

І мудрай старасці назойлівыя стрэлы.

Усё пачынаецца з сям’і…

Уменне прабачаць, кахаць, дабро ўбачыць.

Уменне ўступаць і цяжкасці прадбачыць.

 Усё пачынаецца з сям’і…

І перажыць бяду, і невыносны боль,

Ізноў уставаць,ісці і памыляцца.

І так усё жыццё!

Ды толькі не здавацца!

- Усё пачынаецца з сям’і…Так, без сям’і чалавек адчувае сябе адзінокім.А якая яна-сям’я? Мы даведаемся аб гэтым у час чыстапісання.

Прачытайце спалучэнні літар.

Ся ям м’я др ру ая жн

-Назавіце спалучэнні літар з ніжнім злучэннем.(Ся, ям , ая)

-Назавіце спалучэнні літар з верхнім злучэннем.(Др, ру, жн )

-Запішыце першы радок у сшытак.

-Здагадайцеся па запісаных спалучэннях літар , якое словазлучэнне запісана на другім радку чыстапісання. (Дружная сям’я)

Адкрываецца другі радок.

дружная с(е,я)м (‘,ь)я

-Знайдзіце назоўнік. Якія арфаграмы “схаваліся” ў слове **сям’я?** Выдзеліце ў словах **дружная** і **сям’я** часткі слова.

Праверка выканання задання.

-А якая яшчэ можа быць сям’я? Запішыце ў другім радку словазлучэнне, якое характарызуе вашу сям’ю.

Сям’я-гэта “сем” “я”. Але склад сям’і можа быць розным.Гэта не так ужо і важна. Галоўнае, каб у сям’і прысутнічалі любоў адзін да аднаго,павага і ўзаемаразуменне. Прачытайце сказ.

*Толькі ў сям’і чалавек адчувае сябе шчаслівым.*

-Як вы разумееце сэнс гэтага сказа? Знайдзіце і падкрэсліце ў гэтым сказе назоўнікі.

**3. Актуалізацыя ведаў аб назоўніку**.

-Паглядзіце на дошку: вы бачыце пялёсткі нейкай чароўнай кветкі. Але яны пагубляліся і ніяк не могуць знайсці сваё месца. Пялёсткі нават забыліся, як называецца іх кветка, толькі памятаюць, што ўсе яны з адной сям’і –часціны мовы. Як завецца гэта кветка, вы даведаецеся, калі адгадаеце загадку.

 Даўно жыву я ў свеце гэтым.

 Даю назвы ўсім прадметам.(Назоўнік)

-Наша кветка называецца **назоўнік.**

**-**Для таго, каб пялёсткі вярнуліся ў сваю сям’ю, трэба адказаць на пытанні, якія на іх напісаны, успомніць усё, што мы ведаем пра назоўнік.

На зваротным баку пялёсткаў пытанні па тэме “Назоўнік”.

1.Што такое назоўнік?

2.Прывядзіце прыклады назоўнікаў.

3.Якія назоўнікі адказваюць на пытанне **хто** ?

4. Прывядзіце прыклады назоўнікаў, якія адказваюць на пытанне **хто?**

5. Якія назоўнікі адказваюць на пытанне **што?**

6. Прывядзіце прыклады назоўнікаў, якія адказваюць на пытанне **што?**

7.Як змяняюцца назоўнікі? (апошні пялёстак не адкрываецца)

**4. Гульня ”Дапамажы Васілінцы”( з выкарастыннем ІКТ, дадатак 1).**

**5. Паведамленне тэмы і мэт ўрока.**

-Вы ўжо шмат ведаеце пра назоўнік. Але ў назоўніка яшчэ шмат таямніц. І аб адной з іх вы даведаецеся сёння.Адкрыем апошні пялёстак.Усе пялёсткі на месцы.

-Сфармулюйце тэму ўрока.(Род назоўнікаў)

-Якія мэты вы павінны вырашыць на працягу ўрока?

 -Якога роду бываюць назоўнікі?

- Як вызначыць род назоўніка?(Пытанні на дошцы)

**6.Знаёмства з новым матэрыялам.**

-Паслухайце казку.

**Інсцэніроўка казкі.**

Дзеючыя асобы: аўтар, Назоўнік, муж, жонка, дзіця.

**Аўтар**. Даўным-даўно Назоўнік вельмі блытаў усіх сваіх родных,таму што яны былі вельмі падобныя адзін на аднаго .Аднойчы ён выдаў указ: “ Хто даведаецца пра сакрэт, як іх адрозніваць,той атрымае вялікую ўзнагароду”. Пачулі пра гэта муж і жонка з іншага горада.Муж набраў вельмі многа слоў і сказаў: “Хай гэта будуць мае словы!”.Жонка ўзяла словы сабе і сказала:”А гэта мае!”А ўсе астатнія засталіся на сярэдзіне-лішнія. Іх ўбачыла маленькае дзіця і забрала сабе. Прыйшлі яны да назоўніка і гавораць.

**Муж.** Вось ключ-разгадка да маіх слоў- “ен,мой”:тата, дзядуля,сын, стол. Я мужчына, хай гэтыя словы будуць мужчынскага роду.

**Жонка.** Вось ключ-разгадка да маіх слоў- “яна, мая”: матуля, бабуля, дачушка, хата. Я жанчына, хай мае словы будуць жаночага роду.

**Дзіця.** А я і не мужчына і не жанчына. Вось ключ-разгадка да маіх слоў- “яно, маё”: дзіця, сонца, шчасце. Хай гэта будуць назоўнікі ніякага роду.

**Аўтар**.Назоўнік падзякаваў усіх і сказаў…

**Назоўнік.**

Жаночы род запомню я

І скажам: ”Яна, мая!

Мужчынскі род запомнім мы з табой.

Скажам дружна : “Ён, мой!”

Ніякі род-“яно, маё”.

Гэта правіла маё!

**Усе разам.**

Той , хто быць пісьменным хоча,

Знаць павінен з першых год

Род мужчынскі,род жаночы

І яшчэ –ніякі род.

**7. Замацаванне новага матэрыялу.**

**Заданне1**

-У вас на партах ляжаць карткі пад нумарам 1. На картках запісаны прыказкі і прымаўкі. Вам трэба іх спісаць у сшытак,у выдзеленых назоўніках абазначыць род.

**Чалавек** без сям’і, што **птушка** без крылаў. **Сэрца маці** лепш за ўсё грэе. Дарагая тая **хатка**, дзе радзіла мяне **матка.**

Узаемаправерка па кантрольнай картцы (у кожнага вучня)

1 памылка-8 балаў.

2 памылкі-7 балаў.

3 памылкі-6 балаў.

**Фізкультхвілінка**

Дзеці перабіраюць пальчыкамі крупы ў мяшэчках

**Заданне 2**

-Змяніце словы паводле ўзору . Вызначце род назоўнікаў.

Узор. Зайчыха-заяц-зайчаня

Карова,курыца,кошка,авечка, каза.

Самаправерка па кантрольнай картцы (у кожнага вучня)

1 памылка-8 балаў.

2 памылкі-7 балаў.

3 памылкі-6 балаў.

**Заданне 3.**

Заданне па развіцці мовы-складанне сказаў з дадзеных слоў (праца ў групе)

-сям’я, сабралася, Дружная, абед, на кухні, гатаваць;

-чысціць, Бацька, моркву, і, цыбулю, Маці, гатуе, суп, смачны;

-Дзяўчынка, ставіць, кубкі, і, талеркі, стол, на;

-Хлопчык, хлеб, духмяны, рэжа;

-У, сапраўднай, сям’і, знойдзецца, праца, па душы,усім.

**Прэзентацыя работы групы**

 Што атрымалася з вашых сказаў? (Тэкст) Чаму вы так вырашылі? Давайце прачытаем сказы ў такім парадку , каб атрымаўся звязны тэкст. Які загаловак можна даць гэтаму тэксту? Якая тэма тэксту? Якая асноўная думка?(Праца дапамагае аб’яднаць сям’ю)

**8.Падвядзенне вынікаў урока.**

а)Вось і заканчваецца наш урок. Давайце хуценька праверым, ці добра вы зразумелі новы матэрыял. Я буду чытаць сказы:калі вы згодныя са мной, то малюйце ў сшытку круг, а калі не згодныя –закрэслены круг.

1. Назоўнікі адказваюць на пытанні **хто? што?**

2. Назоўнікі бываюць мужчынскага, жаночага, дзіцячага роду?

3. Да назоўнікаў жаночага роду трэба падстаўляць словы “яно,маё.”

4. Да назоўнікаў мужчынскага роду трэба падстаўляць словы “ён, мой.”

5. Назоўнік **сонца** ніякага роду.

Праверка па кантрольнай картцы (на дошцы).

**б) Выкананне тэставых заданняў з выкарыстаннем ІКТ ( дадатак 2).**

Вывядзенне агульнай адзнакі за выкананне ўсіх заданняў.

-А ведаеце, чаму ў нас усё атрымалася. Мы працавалі ўсе разам, як сапраўдная, адзіная сям’я.

**9. Дамашняе заданне.**

З любой беларускай казкі выпісаць па пяць назоўнікаў жаночага, мужчынскага, ніякага роду.

**10. Рэфлексія.**

-У вас на партах ляжаць сонейкі і хмаркі. Калі ў вас добры настрой, вы ўсё зразумелі на ўроку, то падыміце ўверх сонейкі. Калі ж вы нечым засмучаны, не ўсё атрымалася, то падыміце хмаркі.

-Калі скласці разам усе вашы сонейкі, то атрымаецца вось такое сонца-прыгожае, цёплае, ласкавае. У кожнай сям’і бываюць дні, калі хмаркі засцілаюць сямейнае неба. Але не засмучайцеся-гэта зусім ненадоўга, вось-вось выгляне сонейка з вашых ўсмешак, з вашых перамог,з вашай павагі да матулі і бацькі, з вашых добрых учынкаў,з вашых выдатных адзнак у школе- і закрые хмаркі. Памятайце, што вы для бацькоў і ёсць менавіта гэта сонейка, якое праганяе з сямейнага небасхілу любыя- і маленькія і вялікія- хмары.